Global Investment International Corp.

Global Investment International Corp., forkortet Gii Corp., var et pyramidespill av typen Ponzi-svindel etablert i 2001 av Richard Scharfenberg og Karsten Neil Poulsen. Selskapet var registrert i Panama.Pyramidetopper svindlet til seg flere hundre millioner Stavanger Aftenblad

Gii Corp. markedsførte flere forskjellige produkter, herunder konseptene Gii Legal Services og Gii Entertainment. Medlemmene fikk også tilbud om å kjøpe aksjer i selskapet gjennom intern børs. Gjennom konseptet PCC (Project Child Care) hevdet også selskapet å hjelpe fattige barn i utviklingsland.Gii Corp. Arkivert versjon fra 12.03.2005

I Norge ble konseptet frontet av Rune Evensen og Jostein Landa.Hovedsete i Haugesund Stavanger Aftenblad Førstnevnte har vært involvert i en rekke andre pyramidespill på 2000-tallet.50 millioner kroner vekk i Petterøe-pyramide DagbladetPyramidepredikanten  Dagens Næringsliv

Nye medlemmer ble lokket med stor avkastning på sine investeringer som skulle forrente seg blant annet ved hjelp av eiendomshandel i Øst-Europa. Dette viste seg å ikke stemme, og bakmennene lurte unna det aller meste av pengene. I løpet av 2006 kollapset konseptet etter at mange investorer begynte å ane uråd og ønsket å trekke sine investeringer ut av selskapet. Mange tapte da millionbeløp på svindelen.

 Alston Price 
Mange av medlemmene i Gii Corp ble lokket over i Alston Price, et selskap drevet etter samme prinsipp med de samme bakmennene. Alston Price var et pyramidespill av typen Ponzi-svindel. Det ble etablert i 2005 av Karsten Neil Poulsen og Torben Hübertz Knudsen. Selskapet var registrert i Belize.Pyramidetopper svindlet til seg flere hundre millioner  Stavanger Aftenblad

Ved å investere 1400 dollar i selskapet, ble man forespeilet en månedlig avkastning på 10 til 15 prosent. I tillegg kunne man tjene penger på å verve flere medlemmer.Alston Price – Your Reliable Path to Real Residual Income  moneymum.com

I mai 2007 kom myndighetene i Belize med en advarsel til forbrukere om at Alston Price ikke hadde tillatelse til å tilby finansielle tjenester.

I løpet av 2008 kollapset konseptet, og bakmennene stakk av med gevinsten. I motsetning til forgjengeren Gii Corp, var det få nordmenn som deltok i Alston Price.

 Referanser 

Kategori:Pyramidespill
Kategori:Etableringer i 2001